02010D0010(01) — ET — 01.04.2017 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA KESKPANGA OTSUS, 19. august 2010, statistikaaruandluse nõuete eiramise kohta (EKP/2010/10) (2010/469/EL) (ELT L 226 28.8.2010, lk 48)

Muudetud:









▼B

EUROOPA KESKPANGA OTSUS,

19. august 2010,

statistikaaruandluse nõuete eiramise kohta

(EKP/2010/10)

(2010/469/EL)







Artikkel 1

Mõisted

Käesolevas otsuses kasutatakse järgmisi mõisteid:

1) resident – sama tähendusega kui määruse (EÜ) nr 2533/98 artiklis 1;

▼M2

2) „rahaloomeasutus” – mõistet kasutatakse Euroopa Keskpanga määruse (EL) nr 1071/2013 (EKP/2013/33) ( 1 ) artikli 1 punkti a tähenduses; Euroopa Keskpanga määruse (EL) nr 1333/2014 (EKP/2014/48) ( 2 ) kontekstis tuleb lugeda sellega hõlmatuks kõik liidus ja EFTAs asuvad rahaloomeasutuse filiaalid, kui selles määruses ei ole selgelt sätestatud teisiti;

▼B

3) rikkumine ja sanktsioon – sama tähendusega kui määruse (EÜ) nr 2532/98 artiklis 1;

4) tõsine üleastumine – andmeesitaja mis tahes järgmine aruandlusnõuete rikkumine: a) ebaõigete andmete süstemaatiline esitamine; b) andmete parandamise miinimumnõuete süstemaatiline rikkumine; c) tahtlikult ebaõige, hilinenud või ebatäielik aruandlus; d) ebapiisav hoolsus või koostöö asjaomase RKPga või EKPga;

5) pädev riigi keskpank (pädev RKP) – rikkumise asukohas jurisdiktsiooni omava liikmesriigi keskpank;

▼M2

6) „RKP tähtaeg” – tähtaeg ja kellaaeg, mille iga RKP on määranud andmete saamiseks andmeesitajatelt;

▼M1

7) „investeerimisfond (IF)” – mõistet kasutatakse Euroopa Keskpanga määruse (EL) nr 1073/2013 (EKP/2013/38) ( 3 ) artikli 1 tähenduses;

8) „postipank (POGI)” – mõistet kasutatakse Euroopa Keskpanga määruse (EL) nr 1074/2013 (EKP/2013/39) ( 4 ) artikli 1 tähenduses;

9) „väärtpaberistamise tehingutes osalevad finantsvahendusettevõtted (FVC)” – mõistet kasutatakse Euroopa Keskpanga määruse (EL) nr 1075/2013 (EKP/2013/40) ( 5 ) artikli 1 tähenduses;

▼M2

10) „filiaal” – tegevuse asukoht, mis on juriidiliselt asutuse osa ning mis teostab vahetult osaliselt või tervikuna selle asutuse äritegevust;

11) „liidus ja EFTAs asuv filiaal” – filiaal, mis asub ja on registreeritud liikmesriigis või EFTA riigis.

▼B

Artikkel 2

Kohaldamise ulatus

▼M2

1. EKP ja RKP jälgivad aruandlusnõuete järgimist andmeesitajate poolt miinimumnõuete põhjal, mis on sätestatud määruse (EL) nr 1071/2013 (EKP/2013/33) IV lisas, määruse (EL) nr 1072/2013 (EKP/2013/34) ( 6 ) II lisas, määruse (EL) nr 1073/2013 (EKP/2013/38) IV lisas, määruse (EL) nr 1074/2013 (EKP/2013/39) III lisas, määruse (EL) nr 1075/2013 (EKP/2013/40) III lisas ja määruse (EL) nr 1333/2014 (EKP/2014/48) IV lisas. Rikkumise korral võivad EKP ja pädev RKP otsustada läbi viia hindamismenetluse ja/või alustada artikli 3 lõigetes 1 ja 2 osutatud rikkumismenetlust. Rikkumismenetluse lõppedes võib EKP määrata sanktsioonid kooskõlas määruse (EÜ) nr 2533/98 artikliga 7.

▼B

2. Sanktsioonid võib määrata rikkumismenetluse lõppedes, juhul kui ei järgitud miinimumnõudeid edastamise (tähtaegade ja tehniliste aruandlusnõuete), täpsuse (lineaarkitsenduste ja aruandlussageduste kooskõla) ja mõistete vastavuse (määratluste ja liigituste) osas. Sanktsioone määratakse ka tõsise üleastumise korral.

▼M2

3. Käesolev otsus ei piira EKP volitusi määrata sanktsioone määruse (EÜ) nr 2533/98 artikli 7 alusel.

▼B

Artikkel 3

Hindamise menetlus ja menetlus rikkumise puhul

1. Enne rikkumismenetluse algatamist määruse (EÜ) nr 2532/98 ja määruse (EÜ) nr 2157/1999 (EKP/1999/4) alusel:

▼M2

a) võib EKP või pädev RKP dokumenteeritud aruandlusnõuete rikkumise korral asjaomast andmeesitajat hoiatada ja teavitada teda dokumenteeritud rikkumise olemusest ning soovitada parandusmeetmeid, et ära hoida rikkumise kordumist;

▼B

b) võivad EKP või pädev RKP taotleda asjaomaselt andmeesitajalt rikkumisega seotud teavet kooskõlas määruse (EÜ) nr 2157/1999 (EKP/1999/4) artikli 2 lõikega 2;

c) tuleb asjaomasele andmeesitajale anda võimalus selgituste andmiseks, kui ta leiab, et rikkumine toimus temast sõltumatutel põhjustel.

2. EKP või pädev RKP võivad algatada rikkumismenetluse kooskõlas määruse (EÜ) nr 2532/98 artikliga 3 ja määruse (EÜ) nr 2157/1999 (EKP/1999/4) artikliga 5. Kohaldatakse ka järgmisi reegleid:

a) rikkumismenetlus algatatakse ilma hindamise menetluseta tõsise üleastumise korral;

b) ilma et see mõjutaks punkti a, tuleb rikkumismenetlus algatada, kui pädev RKP on dokumenteerinud korduva rikkumise, v.a järgmistel juhtudel:

i) EKP või pädev RKP leiavad, et rikkumismenetlust ei tule algatada, kuna üks või rohkem dokumenteeritud rikkumisjuhtu ei sõltu andmeesitajast; või

ii) võimalik trahv jääb sanktsiooni määramise alampiirist allapoole.

3. Juhul kui EKP või pädev RKP algatab rikkumismenetluse, teostatakse see kooskõlas määruse (EÜ) nr 2532/98 artikliga 3, mis hõlmab kirjaliku teavitamise ja põhjendatud otsuse vastuvõtmise EKP poolt.

Artikkel 4

Sanktsioonide määramine

1. Sanktsioonid arvutatakse kahes etapis. Esmalt arvutatakse lähtesumma, mis lähtub kvantitatiivsetest aspektidest. Seejärel võetakse arvesse määruse (EÜ) nr 2532/98 artikli 2 lõikes 3 osutatud asjaolusid, mis võivad mõjutada sanktsiooni tegelikku suurust.

▼M2

2. Tähtajaga seotud rikkumiste korral sõltub rikkumise tõsidus EKP tähtaja või RKP tähtaja suhtes hilinetud päevade või tundide arvust.

▼B

3. Täpsuse ja/või mõistete vastavuse rikkumise korral sõltub rikkumise tõsidus vea suurusest. EKP ei võta arvesse ümardamisest tulenevaid või väheolulisi vigu. Lisaks ei loeta mõistete vastavuse osas mõistete vastavuse eiramiseks tavalisi parandusi, s.o mittesüstemaatilisi parandusi aruandlusperioodi (kuu või kvartali) aegridades pärast aruandluse esitamist.

4. Määruse (EÜ) nr 2533/98 artikli 7 lõige 4 sätestab maksimumsanktsioonid, mida EKP võib andmeesitajatele määrata.

5. Juhul kui statistikaaruandluse nõuete rikkumisega kaasneb ka kohustusliku reservi nõuete rikkumine, ei määrata statistikaaruandluse nõuete rikkumise eest sanktsiooni.

▼M2

Artikkel 4a

Päringutele vastamine

Andmeesitajad vastavad statistikaaruandluse nõuete võimalikke rikkumisi puudutavatele küsimustele EKP või asjaomase RKP määratud tähtaja jooksul.

▼B

Artikkel 5

Lõppsäte

Käesolev otsus jõustub 1. septembril 2010. Seda kohaldatakse alates viiteperioodist detsember 2010 kuu- ja aastaaruandluse nõuete osas ja 2010. aasta neljandast kvartalist kvartaliaruandluse nõuete osas.